SMTหาทุน ทำพลังงานเสริมรายได้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
9 ส.ค. 2554

โพสต์ทูเดย์ — SMT เพิ่มทุน 738 ล้าน ทุ่มลงทุนพลังงานทางเลือก หวังสร้างรายได้มั่นคง กระจายความเสี่ยง
นายพลศักดิ์ เลิศพุฒิภิญโญ ประธานเจ้าหน้าที่บริหาร บริษัท สตาร์ ไมโครอิเล็กทรอนิกส์ (ประเทศไทย) หรือ SMT เปิดเผยว่า บริษัทเพิ่มทุนจดทะเบียน เพื่อต้องการนำเงินจากการขายหุ้นจำนวน 738 ล้านบาท ไปให้บริษัทลูกลงทุนในธุรกิจพลังงานทางเลือก โดยจะเริ่มทำพลังงานแสงอาทิตย์เพื่อต้องการสร้างรากฐานรายได้ให้มั่นคงกว่าเดิม และกระจายความเสี่ยงในธุรกิจผลิตชิ้นส่วนอิเล็กทรอนิกส์ที่มีความผันผวนทั้งในวงจรขาขึ้นและขาลงสูง โดยตั้งเป้าว่าภายใน 35 ปี จะมีสัดส่วนรายได้จากพลังงานทางเลือกได้ถึง 30% และมีกำไรที่ดีขึ้น
“โรงไฟฟ้าพลังงานแสงอาทิตย์แห่งแรกก่อสร้างทั้งหมด 3 เฟส ภายในระยะเวลา 2 ปี (25532554) ซึ่งคาดว่าจะรับรู้รายได้เล็กน้อยในปลายปีนี้ ก่อนที่จะรับรู้รายได้เต็มที่ปีหน้า โดยมีลูกค้าคือการไฟฟ้าส่วนภูมิภาค และแต่ละเฟสสามารถสร้างโรงไฟฟ้าได้มากกว่า 1 แห่ง” 
บริษัทเพิ่มทุนจดทะเบียนเป็น 843 ล้านหุ้น โดยออกหุ้นใหม่ 46 ล้านหุ้น พาร์หุ้นละ 2 บาท เพื่อเสนอขายแก่ผู้ถือหุ้นเดิม ในอัตรา8 หุ้นเดิม ต่อ 1 หุ้นใหม่ราคาหุ้นละ 16 บาท ให้ส่วนลดจากตลาดประมาณ 32%